armvectores/hy_wikipedia_2023 huggingface dataset:
Ռեգիմանտաս Ադոմայտիս

Ռեգիմանտաս Ադոմայտիս (լիտ.` Regimantas Adomaitis, հունվարի 31, 1937(1937-01-31), Շյաուլյայ, Լիտվա - հունիսի 20, 2022(2022-06-20), Վիլնյուս, Լիտվա), թատրոնի և կինոյի լիտվացի խորհրդային դերասան։ Լիտվական ԽՍՀ ժողովրդական արտիստ (1979 թ.), ԽՍՀՄ ժողովրդական արտիստ (1985 թ.):


== Կենսագրություն ==
Ռեգիմանտաս Ադոմայտիսը ծնվել է Լիտվայի Շյաուլյայ քաղաքում։ Արծաթե մեդալով ավարտել է դպրոցը և ընդունվել Վիլնյուսի համալսարանի ֆիզիկա-մաթեմատիկական ֆակուլտետ։ Այն ավարտել է 1959 թվականին, սակայն արդեն 1958 թվականից սովորել է Վիլնյուսի կոնսերվատորիայի (ներկայիս` Լիտվայի երաժշտության և թատրոնի ակադեմիա) դերասանական բաժնում։ Ստացել է նաև մաթեմատիկական կրթություն։ 1962-1963 թվականներին Մարիամպոլեյի դրամատիկական թատրոնում դերասան էր, իսկ 1963-1967 թվականներին հանդես է եկել Կաունասի դրամատիկական թատրոնում։ 1967 թվականից նա Վիլնյուսում գտնվող Լիտվայի պետական ակադեմիական դրամայի թատրոնի դերասան է (ներկայումս` Լիտվայի ժողովրդական դրամատիկական թատրոն)։
Ռեգիմանտաս Ադոմայտիսը խաղացել է նաև այլ թատրոններում և նկարահանվել կինոյում։ Արժանացել է բազմաթիվ կոչումների ու մրցանակների։ 1988 թվականին անդամակցել է Լիտվայի «Սայուդիս» (Sąjūdis, «Շարժում») հասարակական-քաղաքական կազմակերպությանը։ 1989-1991 թվականներին ԽՍՀՄ ժողովրդական պատգամավոր էր։
Մի առիթով տաղանդավոր դերասանն ասել է . «Մեծ բավականություն եմ զգում, երբ կարողանում եմ հանդիսատեսին բացահայտել իմ մարմնավորած հերոսների արիությունը։ Ինձ հրապուրում են հերոսականությամբ և կյանքի ճիշտ ընկալմամբ հագեցված բնավորությունները։ Հերոսականություն, որը ծնվում է անհատի համոզմունքից, իր գործի արդարացիության նկատմամբ ունեցած սեփական հավատից։
Ադոմայտիսի լավագույն դերակատարումներին կարելի է հանդիպել նաև ռեժիսորներ Ալեքսանդր Գորդոնի «Սերգեյ Լազո» (1967), Վալենտին Վինոգրադովի «Արևելյան միջանցք» (1967), Վիտաուտաս Ժայակյավիչուսի «Զգացմունք» (1968), ինչպես նաև 1973 թվականի մոսկովյան 8-րդ միջազգային կինոփառատոնում Ոսկե մրցանակի արժանացած «Այդ քաղցր բառը՝ ազատություն» (1972), Ջորջ Կյուքորի խորհրդա-ամերիկյան «Կապույտ թռչուն» (1975), ինչպես նաև «Վթար» հեռուստատեսային կինոնկարում։
Կյանքի վերջին տարիներին եղել է ծանր հիվանդ, մահացել է 2022 թվականի հունիսի 20-ին 85 տարեկան հասակում։


== Անձնական կյանք ==
Ռեգիմանտաս Ադոմայտիսն ամուսնացած էր դերասանուհի և երգչուհի Էուգենիա Բայորիտեի հետ։ Ունի երեք որդի։ Էուգենիա Բայորիտեն մահացել է 2011 թվականին։


== Մասնակի ֆիլմագրություն ==


== Ծանոթագրություններ ==
Խուլիո Կորտասար

Խուլիո Կորտասար (իսպ.՝ Julio Cortázar,  ծնյալ՝ Խուլիո Ֆլորենսիո Կորտասար [Julio Florencio Cortázar] Ամերիկյան իսպաներեն՝ [ˈxuljo korˈtasar] ( ), օգոստոսի 26, 1914(1914-08-26)[…], Իքսել, Բրյուսել, Բելգիա - փետրվարի 12, 1984(1984-02-12)[…], Փարիզի 10-րդ շրջան, Փարիզ), արգենտինացի գրող, էսսեիստ, թարգմանիչ։ Համբավվել է որպես 1960-1970-ական թվականների լատնաամերիկյան գրական բումի ստեղծողներից մեկը, ում ստեղծագործությունները հսկայական ազդեցություն են գործել իսպանախոս գրողների ու ընթերցողների մի ամբողջ սերնդի վրա Ամերիկայում ու Եվրոպայում։ Համարվելով իր ժամանակի առավել նորարար ու ինքնատիպ հեղինակներից մեկը և լինելով պատումի, քնարական արձակի և հատկապես կարճ արձակի վարպետ՝ ստեղծել է այնպիսի երկեր, որոնք բեկել, կոտրել են հնացած կաղապարները և նոր ուղի են բացել իսպանալեզու գրականության ասպարեզում։
1951 թվականից ապրել է Փարիզում, որտեղ էլ գրել է իր նշանակալի, կարևորագույն երկերից մի քանիսը։ 1949 թվականին հրատարակել է «Թագավորներ» դրաման։ «Գազանանոց» (1951 թվական), «Խաղի վերջը» (1956 թվական), «Գաղտնի զենք» (1959 թվական) պատմվածքների ժողովածուներում և «Շահումներ» (1960 թվական) վեպում կան ֆանտաստիկայի տարրեր։ «Ցատկախաղ» (1963 թվական) վեպը մի փորձ էր 60-ական թվականների լատինաամերիկյան գրականության մեջ մտցնելու նեոավանգարդիզմը, որի սկզբունքները զարգացվեցին «Մեկ օրվա շուրջը 80 աշխարհներում» (1967 թվական) գեղարվեստական- հրապարակախոսական ժողովածուում, «62 մոդել հավաքման համար» (1967 թվական), «Վերջին ռաունդը» (1969 թվական) վեպերում։


== Ծանոթագրություններ ==


== Արտաքին հղումներ ==
Մեխված դուռը. Խուլիո Կորտասար
Խուլիո Կորտասար. Լուսափոփոխ
Կյանքի կանոններ Խուլիո Կորտասարից
Խուլիո Կորտասար. «Նամակ Փարիզում գտնվող մի օրիորդի»
Խուլիո Կորտասար. Փոքրիկ դրախտ
Խուլիո Կորտասարը bookmark.am-ում
Մեգինո-Կանգալասկի ուլուս

Մեգինո-Կանգալասկի ուլուս (ռուս.՝ Мегино-Кангаласский улус, յակուտ.՝ Мэҥэ Хаҥалас улууһа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1930 թվականին։ Վարչական կենտրոնը՝ Նիժնիյ Բեստյախ։


== Աշխարհագրություն ==
Շրջանի տարածքի մակերեսը կազմում է 11700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30963 մարդ։ Բնակչության խտությունը կազմում էր 2,65 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Թիանեթի շրջան

Թիանեթի շրջան (վրաց.՝ თიანეთის მუნიციპალიტეტი՝ թիանեթիս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Մցխեթա-Մթիանեթի երկրամասի կազմի մեջ։ Վարչական կենտրոնը Թիանեթ քաղաքն է։
Բյանկա Պիտցոռնո

Բյանկա Պիտցոռնո (իտալերեն՝ Bianca Pitzorno, օգոստոսի 12, 1942(1942-08-12), Սասսարի, Սարդինիա, Իտալիա), իտալացի գրող։


== Կենսագրություն ==
Բյանկան ծնվել է 1942 թվականի օգոստոսի 12-ին Իտալիայի Սարդինիա կղզում։ Մանկուց նա հետաքրքրված էր լուսանկարչությամբ և նկարչությամբ։ Դպրոցից հետո ընդունվեց Կալյարիի համալսարանի նախապատմական հնագիտության ամբիոն։ Դրան զուգահեռ նա զբաղվել է կինոքննադատությամբ, հոդվածներ է գրել կարճամետրաժ ֆիլմերի համար, ելույթ է ունեցել Լոկառնոյի կինոփառատոնում՝ որպես երիտասարդական ժյուրիի անդամ։
1968 թվականին Պիցորնոն տեղափոխվում է Միլան և ընդունվում ուսումնարան՝ ստանալով կինոյի և հեռուստատեսության որակավորում։ Նա աշխատել է Թատերական արվեստի քաղաքացիական դպրոցում՝ որպես ձայնային դերասան, այնուհետև՝ հեռուստատեսությունում, որտեղ մշակել է հեռուստասցենարներ երեխաների համար։
1970 թվականին Բիանկա Պիցոռնոն հաղթել է երիտասարդ ընթերցողների համար շվեյցարական հրատարակիչների մրցույթում և հրատարակել իր առաջին գիրքը երեխաների համար («Il grande raduno dei cow boy»): Այդ պահից նա սկսել է անընդհատ գրել։ 1991 թվականին արտասահմանում հայտնի դարձավ «Լսիր սրտիս» վեպը, որը թարգմանվել է եվրոպական այլ լեզուներով, այդ թվում՝ ռուսերենով։ Գրքի առաջին տպաքանակը Իտալիայում կազմել է գրեթե 300000 օրինակ։  
Հետագա տարիներին Բիանկա Պիցոռնոն հրատարակել է իր ավելի քան հիսուն ստեղծագործություն։ Զբաղվել է համաշխարհային գրականության դասականների՝ Ջոն Ռոնալդ Ռուել Թոլքինի, Տուվե Յանսոնի,Դավիթ Գրոսսմանի , Ս. Պլաթի և այլոց գրքերի իտալերեն թարգմանություններով։  
Բիանկա Պիցոռնոն Իտալիայում ՅՈՒՆԻՍԵՖ-ի բարի կամքի դեսպան է նշանակվել 2000 թվականին։


== Մրցանակներ ==
1996 թվական՝ Բոլոնիայի համալսարանի մանկավարժության պատվավոր կոչում
1997 թվական՝ Կուբայի գրողների ասոցիացիայի մրցանակ
2012 թվական՝ Հանս Քրիստիան Անդերսենի անվան մրցանակի առաջադրում


== Մատենագրություն ==
Ռուսերեն լույս են տեսել նրա «Տունը ծառի վրա», «Լսիր իմ սրտի ձայնը», «Պոլիսենա Պորոսելլոյի զարմանալի արկածները», «Դիանան, կուպիդոնը և կոմանդորը», «Երբ մենք փոքր էինք» գրքերը։


== Ծանոթագրություններ ==


== Արտաքին հղումներ ==
Կենսագրությունը պաշտոնական կայքում
Գրողի կենսագրությունըArchived 2017-10-07 at the Wayback Machine.
Սխալների տեսություն

Սխալների տեսություն, մաթեմատիկական վիճակագրության բաժին, որն ուսումնասիրում է անհայտ մեծություններն իրենց մոտավոր արժեքներով որոշելու և չափումների ժամանակ առաջացած սխալները գնահատելու հարցերը։ Հիմնականում զբաղվում է պատահական սխալների ուսումնասիրությամբ, այնպիսի սխալների, որոնք առաջանում են չափումների յուրաքանչյուր արդյունքի վրա ազդող զանազան պատահական (չնախատեսվող) պատճառներից։ Դրանք հավանականությունների տեսությունում դիտարկվում են որպես պատահական մեծություններ։ Սխալների տեսությունյան հիմնական խնդիրներն են՝ պատահական սխալների բաշխման օրենքների որոնումը, չափվող մեծությունը չափումների արդյունքներով գնահատելու և այդպիսի գնահատականների սխալների սահմանները որոշելու հարցերը։
Սասեքս շրջան (Նյու Ջերսի)

Անվան այլ կիրառումների համար տե՛ս՝ Սասեքս շրջան (այլ կիրառումներ)Սասեքս շրջան (անգլ.՝ Sussex County), ԱՄՆ Նյու Ջերսի նահանգի 21 վարչական միավորներից մեկը։ Ընդհանուր տարածությունը 1.349 կմ² է, բնակչությունը՝ 149.265 մարդ (2010 թ. տվյալներով)։ Շրջկենտրոնն է Նյուտոն բնակավայրը։ Կազմավորվել է 1753 թ.։
Խուան Դիեգո Բոտտո

Խուան Դիեգո Բոտտո-Ռոտա (իսպ.՝ Juan Diego Botto Rota, օգոստոսի 29, 1975(1975-08-29), Բուենոս Այրես, Արգենտինա), կինոյի, թատրոնի և հեռուստատեսության արգենտինա-իսպանական դերասան։


== Կենսագրություն ==
Ծնվել է 1975 թվականի օգոստոսի 29-ին Բուենոս Այրեսում, դերասանների ընտանիքում։ Հայրը՝ Դիեգո Ֆեռնանդո Բոտտոն, որ իր հայացքներով պերոնիստ էր, 1977 թվականին՝ արգենտինական Կեղտոտ պատերազմի ընթացքում, առևանգվել է և ամենայն հավանականությամբ սպանվել։ Մայրը՝ Քրիստինա Ռոտան, 1978 թվականին երկրորդ ամուսնու և փոքրիկ Խուան Դիեգոյի ու նրա ավագ քրոջ՝ Մարիայի հետ տեղափոխվել է Մադրիդ, թատրոնում ու կինոյում ստեղծագործելու հետ մեկտեղ դերասանական վարպետության դպրոց է բացել, որտեղ հետագայում ուսանել են նաև իր երեխաները՝ Մարիան, Խուան Դիեգոն ու Մադրիդում ծնված նրանց կրտսեր քույրը՝ Նուր ալ Լևին (շրջանավարտներից շատերը անվանի դերասաններ են դարձել)։ Մոր վարած դերասանական վարպետության դպրոցն ավարտելուց հետո Խուան Դիեգոն մեկնել է Նյու Յորք, որտեղ ապրել է երկու տարի և շարունակել ուսումնառությունը, դերասանական իր ձիրքը զարգացրել ու մշակել Ուտա Հագենի ղեկավարությամբ։


== Ստեղծագործական գործունեություն ==
Խուան Դիեգոյի առաջնելույթը կինոյում տեղի է ունեցել 1983 թվականին, երբ նա ընդամենը ութ տարեկան էր. հանդես է եկել Ֆաուստո Կանելի «Իշխանության խաղը» գեղարվեստական կինոնկարում։ Դերասանին միջազգային համբավ է բերել նրա տպավորիչ դերակատարումը 1999 թվականին նկարահանված «Sobreviviré» («Գոյատևել») ֆիլմում։ Հանդիսատեսի ջերմ ընդունելությանն ու քննադատների բարձր գնահատականին է արժանացել նաև Բոտտոյի խաղը թատերական մի շարք ներկայացումներում։
2016 թվականին նրան վստահվել է ամերիկյան «Լավ վարք» հեռուստասերիալի գլխավոր հերոսի կերպարի մարմնավորումը։


== Անձնական կյանք ==
Բոտտոն փաստացի ամուսնական կապի մեջ է իսպանացի գրող և լրագրողուհի Օլգա Ռոդրիգեսի հետ։ Ապրում են Մադրիդում, ունեն մեկ դուստր՝ Սալմա անունով։ Խուան Դիեգոն ակտիվորեն մասնակցում է քաղաքական պայքարին. 2003 թվականին ընդգրկված է եղել Իրաքում պատերազմի դեմ բողոքի շարժման մեջ, օգնություն է ցույց տվել անհայտ կորածների երեխաներին։


== Ֆիլմագրություն ==


=== Կինո ===


=== Հեռուստատեսություն ===
Zorro, Ֆելիպեի դերում (Don Diego de la Vega/Զոռոյի համր ծառան)
Lucrecia (1996)
Augustus (2003, հեռուստաֆիլմ)
Լավ վարք (2016–2017, հեռուստասերիալ)
Pulsaciones/Երակազարկեր (2017, հեռուստասերիալ)
Instinto/Բնազդ (հեռուստասերիալ) (2019)
Սպիտակ գծեր (հեռուստասերիալ) (2020)
Արգելափակման պատմություններ (հեռուստասերիալ) (2020)
Todos mienten/Բոլորը խաբում են (2021, հեռուստասերիալ)
No me gusta conducir/Չեմ սիրում մեքենա վարել (2022, հեռուստասերիալ) Պաբլո Լոպետեգիի դերում


=== Երաժշտական տեսաֆիլմ ===
Somos Anormales (2017, երաժշտական տեսաֆիլմ)


== Ձեռքբերումներ ==


== Ծանոթագրություններ ==


== Արտաքին հղումներ ==
Entrevista en marzo de 2004 en el periódico El Mundo
Juan Diego Botto Internet Movie Database կայքում
Խուան Դիեգո Բոտտոյի երկրպագուների ոչ պաշտոնական կայքէջը
Գալուստ Գամազյան

Գալուստ Փայլակի Գամազյան (հոկտեմբերի 12, 1945(1945-10-12), Երևան, Հայկական ԽՍՀ, ԽՍՀՄ - փետրվարի 27, 2016(2016-02-27), Երևան, Հայաստան), հայ պետական գործիչ, Հայաստանի Հանրապետության Ազգային ժողովի նախկին պատգամավոր։


== Կենսագրություն ==
1964—1969 — աշխատել է Երևանի պոլիտեխնիկական ինստիտուտ որպես ինժեներ-շինարար։
1969—1976 — աշխատել է պրորաբ, ավագ պրորաբ, տեղամասի պետ Հայկական ԽՍՀ շինարարության նախարարության համակարգում։
1976—1979 — աշխատել է որպես Երքաղխորհրդի կոմունալ տնտեսությունների վարչության ավագ ինժեներ։
1979—1991 — աշխատել է որպես ջրային կառույցների օգտագործման վարչության պետի տեղակալ, ՀԽՍՀ առևտրի նախարարի տեղակալ։
1991թ. - ից եղել է «Հայպետնախագիծ» միավորման նախագահ։
1996—1998 — եղել է ՀՀ տարածքային կառավարման նախարար։
1995—1999 — եղել է ԱԺ պատգամավոր, ինչպես նաև Ֆինանսաբյուջետային, վարկային եւ տնտեսական հարցերի մշտական հանձնաժողովի անդամ։ Անկուսակցական։


== Ծանոթագրություններ ==


== Արտաքին հղումներ ==
ՀՀ ԱՌԱՋԻՆ ԳՈՒՄԱՐՄԱՆ ԱԶԳԱՅԻՆ ԺՈՂՈՎԻ ՊԱՏԳԱՄԱՎՈՐՆԵՐԻ ԿԱԶՄԸ
Биография (ռուս.)
Սինալոա (գետ)

Անվան այլ կիրառումների համար տե՛ս՝ Սինալոա (այլ կիրառումներ)Սինալոա, (իսպ.՝ Río Sinaloa), գետ հյուսիսարևմտյան Մեքսիկայում, Սոնորա նահանգում։ Գետը սկիզբ է առնում Արևմտյան Սիեռա Մադրեից և թափվում է Կալիֆոռնիական ծոցը։ Գետի հոսքը ընդհատվում է Օրդաս Դամ պատնեշով, որի առկայությամբ 1978 թվականին ստեղծվեց Բակարակ լիճը։ Պատնեշից ներքև՝ Սինոլա դե Լեյվա քաղաքի մոտ, գետի հոսքը փոխում է ոռոգման կանալը։


== Արտաքին հղումներ ==
Atlas of Mexico, 1975 (http://www.lib.utexas.edu/maps/atlas_mexico/river_basins.jpg).
The Prentice Hall American World Atlas, 1984.
Rand McNally, The New International Atlas, 1993.
Հայսմավուրք (4697)

Հայսմավուրք (4699), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4699 թվի տակ։ Ձեռագիրը գրվել է 16-րդ դարում  Ստեփաննոս գրչի կողմից։ Ստացողը եղել է Մսրիջանը։ Գրված է թղթի վրա, որը ունի 40X27 չափս։ Ձեռագիրը կազմված է 620 թերթից։ Գրված է երկսյուն, բոլորգրով։ Կազմը` լուսանցազարդ ստվարաթուղթ։ Հիշատակարաններ գրչի՝ 4բ, 222ա, 291բ, 514բ, 620բ և այլուր, հետագայի՝ 6բ, 8ա և այլուր (17-րդ դար)։


== Ծանոթագրություններ ==
ԿՈՆԿԱԿԱՖ-ի ոսկե գավաթ (մրցավայրեր)

ԿՈՆԿԱԿԱՖ-ի առաջնության և ոսկե գավաթի 19 խաղարկություններ հյուրընկալվել են ԿՈՆԿԱԿԱՖ-ի անդամ ութ երկրներում, իսկ մրցաշարի երկու խաղարկություններ (1985 և 1989 թվականներին) չեն ունեցել կազմակերպիչ երկիր։ Ընդհանուր առմամբ 1963-2011 թվականների ընթացքում եզրափակիչ մրցաշարի շրջանակներում տեղի ունեցած 389 հանդիպումը անց են կացվել 9 երկրների 42 քաղաքների 48 մարզադաշտերում (որից ԱՄՆ-ում՝ 28 մարզադաշտեր 26 քաղաքներում)։


== Կազմակերպիչ երկրները ==
* Համատեղ կազմակերպել են Միացյալ Նահանգներներն ու Մեքսիկան։


== Մրցավայրեր ==


=== Գվատեմալա ===


=== Կանադա ===


=== Կոստա Ռիկա ===


=== Հայիթի ===


=== Հոնդուրաս ===


=== Մեքսիկա ===


=== Միացյալ Նահանգներ ===


=== Սալվադոր ===


=== Տրինիդադ և Տոբագո ===


== Նայիր նաև ==
ԿՈՆԿԱԿԱՖ-ի ոսկե գավաթ


== Ծանոթություն ==


== Հղումներ ==
ԿՈՆԿԱԿԱՖ-ի ոսկե գավաթը; ԿՈՆԿԱԿԱՖ-ի պաշտոնական կայք Archived 2012-12-31 at the Wayback Machine., worldfootball.net (անգլ.), arquivodosmundiais.com (պորտ.)
Հյուսիսային ու Կենտրոնական Ամերիկայի և Կարիբյան ավազանի մայրցամաքային առաջնությունները; RSSSF-ի արխիվ (անգլ.)
ԿՈՆԿԱԿԱՖ-ի առաջնությունը աշխարհի առաջնության ընտրական մրցաշարի շրջանակում; RSSSF-ի արխիվ 1, 2, 3, 4, 5 (անգլ.)
Էլիյահու Մ. Գոլդրաթ

Էլիյահու Մոշե Գոլդրաթ (անգլ.՝ Eliyahu Moshe Goldratt, մարտի 31, 1947(1947-03-31), Մանդատային Պաղեստին, Միացյալ Թագավորություն - հունիսի 11, 2011(2011-06-11)[…], Իսրայել), իսրայելացի ֆիզիկոս, որ հետագայում դարձավ բիզնես կառավարման բնագավառում հայտնի գործիչներից։ Նա ներկայացրել է բիզնես կառավարման մի շարք գաղափարներ, որոնցից ամենահայտնիներն են Սահմանափակումների տեսությունը և Նախագծի կառավարման կրիտիկական շղթայի մեթոդը։
Նրա հայտնի գործերից են 1984 թվին հրատարակված «Նպատակը» և 1997-ին հրատարակված «Կրիտիկական շղթա» գրքերը։


== Ծանոթագրություններ ==
S/2004 S 13

S/2004 S 13, Սատուրնի անկանոն բնական արբանյակներից է, ունի հակադարձ շարժում։
Ֆոմինո-Սվեչնիկովո (Կաշարսկի շրջան)

Ֆոմինո-Սվեչնիկովո (ռուս.՝ Фомино-Свечниково), գյուղ Ռուսաստանի Ռոստովի մարզի Կաշարսկի շրջանում։ Մտնում է Ֆոմինո-Սվեչնիկովսկի գյուղական համայնքի կազմի մեջ։
A State of Trance 2010

A State of Trance 2010, յոթերորդ ժողովածուն A State of Trance շարքից, հոլանդացի դիդջեյ Արմինոն վան Բյուրենը կազմել է միքս տարբերակը։ ՍԿավառակը թողարկվել է 2010 թվականի ապրիլի 2֊ին, Armada Music լեյբլով։ Սկավառակը 30 շաբաթ շարունակ մնացել է մեքսիկական հիթ֊շքերթում, և հասել 25֊րդ տեղ։


== Երգացանկ ==


== Արտաքին հղումներ ==
A State of Trance 2010


== Ծանոթագրություններ ==
Բուրյանի (գյուղ, Գայսինի շրջան)

Բուրյանի (ուկրաիներեն՝ Буряни), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1926 թվականին։
2001 թվականի տվյալներով Բուրյանի գյուղում բնակվում էր 105 մարդ։ Բնակավայրը զբաղեցնում է 0,682 կմ² տարածք։ Բնակչության խտությունը կազմում էր 153,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեյսվեյկ (համայնք)

Ռեյսվեյկ (հոլ.՝ Rijswijk ( արտասանություն)), համայնք Նիդերլանդների Հարավային Հոլանդիա մարզում։ Տարածքը 14,05 կմ² է, բնակչությունը՝ 47.042 (2011 թ.)։ Մեկ շնչի տարեկան միջին եկամուտը 15.200 եվրո է։
Արա Բալիոզյան

Արա Բալիոզյան (դեկտեմբերի 10, 1936(1936-12-10), Աթենք, Հունաստան - դեկտեմբերի 7, 2019(2019-12-07), Օնտարիո, Կանադա), հայ գրող և թարգմանիչ։ Միջնակարգ և բարձրագույն կրթություն է ստացել Վենետիկում։ Այժմ ապրում է Կանադայի Օնտարիո նահանգում։ Նրա աշխատանքները լույս են տեսել հայերեն և անգլերեն։


== Ստեղծագործություններ ==
Baliozian, Ara: Book Reviews/Interviews (Los Angeles, CA։ G Printing, 1982).
"Dreams/Nightmares," "Haiku," and "The Human Condition," poems in Armenian-American Poets: A Bilingual Anthology. Ed. and transl. Garig Basmadjian (Alex Manoogian Cultural Fund of the Armenian General Benevolent Union, Detroit MI 1976).
Fragmented Dreams: Armenians in Diaspora (Impressions, Kitchener Ont. 1987).
In the New World (Voskedar, New York 1982).
Intimate Talk (Impressions, Kitchener Ont. 1992).
Pages From My Diary, 1986–1995 (Impressions, Kitchener Ont. 1996).
Portrait of a Genius and Other Essays (A/G Press, Los Angeles 1980).
That Promising Reality: New Vision and Values, the Armenian Revival (Impressions, Kitchener Ont. 1992).
The Armenians: Their History and Culture (Kar Publishing House, Toronto 1975).
The Armenians: Their History and Culture (Ararat Press, New York 1980).
The Völkermord an den Armeniern and the West (Armenian Case Committee, Jerusalem 1984).
The Call of the Crane, The Ambition of a Pig (Voskedar, New York 1983).
The Greek Poetess and Other Writings (Impressions, Kitchener Ont. 1988).
The Horrible Silence (Maral, Pasadena 1982).
Undiplomatic Observations (Impressions, Kitchener Ont. 1995).
Voices of Fear (Impressions, Kitchener Ont. 1989).


== Թարգմանություններ ==
Puzant Granian, My Land, My People
Puzant Granian, Selected Poems / 1936-1982
Zabel Yessayan, The Gardens of Silihdar & Other Writings (Ashod Press, 1982)
Gostan Zarian, The Traveller & His Road (Ashod Press, 1981)
Gostan Zarian, Bancoop & the Bones of the Mammoth (Ashod Press, 1982)
Gostan Zarian, The Island & A Man (Kar Publishing House, 1983)
Krikor Zohrab, Zohrab: An Introduction (Kar Publishing House, 1985)


== Ծանոթագրություններ ==


== Արտաքին հղումներ ==
Ա. Բալիոզյանի օրագիրը
Ա. Բալիոզյանի մասին
Նորման Ֆրենկյան

Նորման Ֆրենկյան (1884, Կոստանդնուպոլիս, Օսմանյան կայսրություն - 1929), հայ գեղանկարիչ։


== Կենսագրություն ==
Նորման Ֆրենկյանը ծնվել է Կոստանդնուպոլսում 1884 թվականին։ Մասնակցել է առաջին իմպերիալիստական պատերազմին։ Ստեղծագործել է բնանկարների, դիմանկարների ժանրերում։


== Ծանոթագրություններ ==
Խակա

Խակա (իսպ.՝ Jaca, արագոներեն՝ Chaca or Xaca), քաղաք Իսպանիայի հյուսիսարևելյան կողմում, Ուեսկա պրովինցիայում, Պիրենեյների և Ֆրանսիայի սահմանի մոտ։ Խական հնագույն քաղաք է Արագոն գետի վրա, որը գտնվում է երկու մեծ երթուղիների հատման կետում, Պոից մինչև Սարագոսա։ Խական հանդիսացել է Արագոնի մայրաքաղաք մինչև 1097 թվականը, որոշ ժամանակ՝ Խասետանիայի մայրաքաղաքը։


== Գյուղեր ==
Բացի Խակա քաղաքից, կան նաև Խակա մունիցիպալիտետի մի շարք ծայրամասային գյուղեր՝ ներառյալ Astún լեռնադահուկային հանգստավայրը։


== Պատմություն ==

Քաղաքի ծագման մասին հստակ տեղեկություններ չկան, բայց նրա անունը, ըստ երևույթին Լասետանի ծագում ունի, որպես Էբրո գետի ավազանում բնակվող ամենատարածված ցեղ, բազմաթիվ փոքր ցեղերից։ Քաղաքի մասին տեղեկություններ են հասել Ստրաբոնի աշխատություններից, որտեղ նշվում է, որ քաղաքը գտնվում է Մ․ թ․ ա․ 1-ին դարում Քվինտոս Սերտորիոսի և Գնեոս Պոմպեոսի միջև տեղի ունեցող պատերազմի տարածքում։ Հին Հունական և Հռոմեական քարտեզների համաձայն Խական քաղաք էր, որտեղ Մ․ թ․ ա․ 2-րդ դարի կեսերից հատվել են մետաղադրամներ։ Դրանց մի մասը այժմ գտնվում է Բրիտանական թանգարանում։ Մետաղադրամի վրա պատկերված է անհայտ գլուխ, և ձախ կողմում՝ մակագրություն, առկա է նաև դելֆինի պատկեր։ Հակառակ կողմում պատկերված է ձիավոր, աջ կողմում պահած սուր, իսկ ներքևի մակագրությունը Իբերիական լեզվով կարդացում է iaka։
Քաղաքի վերանվաճման տարեթիվը անհայտ է։ Սակայն հայտնի է, որ Ռամիրոն Ա Արագոնը (1035-1063) շնորհեց նրան «քաղաք» անվանումը։ 1063-ին այն եղել է Խակայի Սինոդի հավաքատեղին ։
1930 թվականի դեկտեմբերի 12-13-ին հալածանքը, որով պահանջում էր միապետության վերացում, ճնշվեց որոշակի դժվարությամբ։ Այս դեպքերը նախորդում էին Իսպանիայի քաղաքացիական պատերազմին։


== Հիմնական տեսարժան վայրեր ==
Խական ունի մի շարք միջնադարյան պատեր և աշտարակներ, որոնք շրջապատում են 11-րդ դարի Ռոմանական ճարտարապետության ոճով կառուցված Խակայի տաճարին։
Այստեղ է գտնվում 16-րդ դարում կառուցված միջնաբերդը։
Խակայի թեմի թանգարանում (միջնադարյան Սուրբ արվեստի թանգարան) պահվում են ռոմանական և գոթական ֆրեսկոներ, որոնցից մի քանիսը հայտնաբերվել են Խակայի շրջանի ամենահեռավոր վայրերում։


== Պատկերասրահ ==

		
		
		
		


== Տես նաև ==
Կաստիելյո դե Խակա


== Արտաքին հղումներ ==
Official website Archived 2011-01-16 at the Wayback Machine.
Diocesan Museum of Jaca Archived 2004-12-06 at the Wayback Machine.
Jaca: Useful information about tourism and lodgings


== Ծանոթագրություններ ==
Հայերի ցեղասպանությունն Օսմանյան կայսրությունում (ժողովածու)

Հայերի ցեղասպանությունն Օսմանյան կայսրությունում, փաստաթղթերի ու նյութերի ժողովածու։ Կազմողներ՝ Մ. Գ. Ներսիսյան, և Ռ. Գ. Սահակյան, Մ. Ներսիսյանի խմբագրություն։ ժողովրդական խորհրդային պատմագրության մեջ Թուրքիայում հայերի կոտորածների մասին փաստագրական նյութերի առաջին հրատարակությունն է։ Բաղկացած է երկու մասից. «Հայերի կոտորածները սուլթան Աբդուլ Համիդի (1876-1908) օրոք» և «Հայերի զանգվածային կոտորածները երիտթուրքերի կողմից (1909-1918)»։ ժողավածուն ամփոփում է գերազանցապես արխիվային և տարբեր լեզուներով հրատարակված դիվանագիտական փաստաթղթեր. Ռուսաստանի, Անգլիայի, Ֆրանսիայի, Գերմանիայի, ԱՄՆ-ի դեսպանությունների և հյուպատոսարանների՝ իրենց երկրների արտաքին քաղաքական գերատեսչություններին ուղղված զեկույցներ ու զեկուցագրեր։ Այդ գաղտնի փաստաթղթերը բացահայտում են Թուրքիայի կառավարող շրջանների կողմից հայ բնակչության զանգվածային ջարդերի և բնաջնջման նախապատրաստման ու իրականացման՝ ցեղասպանության քաղաքականության իրական պատկերը։ Նշանակալի տեղ է տրված իրադարձությունների անմիջական ականատեսների՝ օտարերկրացի ճանապարհորդների, միսիոներների, լրագրողների, բժիշկների՝ Անի, այդ թվում՝ Թուրքիայի դաշնակից կայզերական Գերմանիայի ներկայացուցիչների վկայություններին ու ցուցմունքներին։ Լայնորեն են ներկայացված հայերի զանգվածային ոչընչացման նկատմամբ համաշխարհային հասարակայնության արձագանքները՝ Ա. Ֆրանսի, Ժ. Ժորեսի, Ժ. դը Մորգանի, Վ. Բրյուսովի, Ա. Թոյնբիի, Ջ. Բրայսի, Յո. Լեփսիուսիի, Յո. Մարկվարտի, Ա. Վեգների, Ֆ. Նանսենի, Հ. Գիբբոնսի և ուրիշներ ճառերն ու հրապարակային ելույթները։ Ժողովածուն ունի ընդարձակ նախաբան, ծանոթագրություններ ե մատենագիտություն՝ հայերեն, ռուս, և եվրոպական լեզուներով։ Հայերեն հրատարակությունը լրացված է նոր նյութերով։


== Տես նաև ==
Հայերի ցեղասպանությունը կանադական մամուլում
Հայերի ցեղասպանություն։ Նորությունների տեղեկագրեր ամերիկյան մամուլից (1915-1922)
Մարշա Հանթ

Մարշա Վիրջինիա Հանթ (անգլ.՝ Marsha Virginia Hunt, հոկտեմբերի 17, 1917(1917-10-17), Չիկագո, Իլինոյս, ԱՄՆ - սեպտեմբերի 7, 2022(2022-09-07), Sherman Oaks, Լոս Անջելես, Կալիֆոռնիա, ԱՄՆ), ամերիկացի դերասանուհի։


== Կենսագրւթյուն ==
Մարշա Հանթը ծնվել է  1917 թվականի հոկտեմբերի 17-ին Չիկագոյում։ Ավագ դպրոցում նա հաճախել է նաև դրամատիկական դպրոց, որտեղ դերասանական դասերի է տիրապետել։ Մինչև 1934 թվականին Paramount Pictures հետ պայմանագիր կնքելը, Հանթը կարճ ժամանակ աշխատել է որպես երգիչ և մոդել։ Կինոյում նրա դեբյուտը տեղի Է ունեցել մեկ տարի անց ֆիլմում, որտեղ անմիջապես ստացել է հիմնական դերերից մեկը։


== Անձնական կյանք ==
Մարշան 1938 թվականին  ամուսնացել է ռեժիսոր Ջերրի Հոպերի հետ, որից նա բաժանվել է 1943 թվականին։ Երեք տարի անց՝ 1946 թվականին, ամուսնացել է սցենարիստ Ռոբերտ Պրեսնել կրտսերի հետ։ Նրանց ամուսնությունը տևել է մինչև նրա մահը՝ 1986 թվականը։


== Գործունեություն ==
Հանթը 1930-1940-ական թվականներին, բացի ակտիվ կինոաշխատանքներից, շատ ժամանակ է հատկացրել սոցիալական կազմակերպություններին։ Նրա ստորագրությունը հաճախ եղել է տարբեր լիազորությունների վրա՝ ազատական բազմաթիվ ծրագրեր խթանելու համար։ Հանթը նաև առաջին  Կոմիտեի հանձնաժողովի անդամ է եղել, որը ներառել է նաև հոլիվուդյան աստղեր, ինչպիսիք էին Միռնա Լոյը,  Համֆրի Բոգարտը,  Հենրի Ֆոնդան, Ֆրենկ Սինարտան  և շատ ուրիշներ։ Այս առումով, նրա անունը հայտնվել է հակակոմունիստական ​Կարմիր ալիքներ հրատարակության էջերում և շուտով Մարշա Հանթը ամուսնու հետ միասին ընդգրկվել է Հոլիվուդի սև ցուցակում։ Սա մեծ խնդիրներ է առաջացրել նրանց գործունեության մեջ, քանի որ շատ ռեժիսորներ հրաժարվել էին դերասանուհուն նկարահանել իրենց ֆիլմերում։ 
1947 թվականի հոկտեմբերի 27-ին Հանթը և 30 կինոգործիչներից բաղկացած խումբը՝ Ջոն Հյուսթոնը  և Լորեն Բեքոլը, մեկնել են Վաշինգտոն՝ Կոնգրեսի գործողությունների դեմ բողոքելու նպատակով։ Հանթը երեք օր անց վերադարձել է Հոլիվուդ, որտեղ նրան ներկայացվել է իր գործողությունները դատապարտող վերջնագիր։ Նրան խնդրել են դադարեցնել ազատական ​​գործունեությունը, այլապես նրա համար կփակվի դեպի մեծ էկրաններ տանող ճանապարհը։ Մարշա Հանթը շատ վրդովված է եղել այս փաստից, քանի որ նա կոմունիստ չէր, այլ միայն պայքարել է խոսքի ազատության և ազատ ժողովրդավարության համար։ Նա հրաժարվել է փոխզիջումների գնալ։ Դրանով դերասանուհին ավելի է սրել իր կինոգործունեությունը, որն ավարտվել է 1949 թվականին։


== Հետագա տարիներ ==
Հանթը հետագա տարիներին նկարահանվել է ընդամենը մի քանի ֆիլմերում և հիմնականում աշխատել է հեռուստատեսությունում։ Չնայած ամերիկյան կառավարության տեսակետները շատ էին փոխվել, և սև ցուցակը դադարել էր գոյություն ունենալ, Մարշա Հանթը երբեք չի հասել իր նախկին՝ 1930-ականների աստղային մակարդակին։ Վերջին անգամ նա էկրաններին է հայտնվել Էդի Մյուլլերի կարճամետրաժ ֆիլմում 2008 թվականին։ Նա շարունակել է ակնհայտորեն հետաքրքրվել բազմաթիվ սոցիալական խնդիրներով, ներառյալ գլոբալ աղտոտումը, աղքատությունը, երրորդ աշխարհի խնդիրները և բնակչության աճը։


== Ծանոթագրություններ ==


== Արտաքին հղումներ ==
«Marsha Hunt»։ IMDb։ Վերցված է 2021-10-31 
«Marsha Hunt – Broadway Cast & Staff»։ www.ibdb.com։ Վերցված է 2021-10-31  
«Attitude Toward Aging with Marsha Hunt»։ MedicineNet (անգլերեն)։ Վերցված է 2021-10-31
Լիսոգորկա (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ԼիսոգորկաԼիսոգորկա (ուկրաիներեն՝ Лисогірка), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Լիսոգորկա գյուղում բնակվում էր 387 մարդ։ Բնակավայրը զբաղեցնում է 0,233 կմ² տարածք։ Բնակչության խտությունը կազմում էր 1660,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կռունկ (երգ)

Անվան այլ կիրառումների համար տե՛ս՝ Կռունկ (այլ կիրառումներ)«Կռունկ», ուշ միջնադարի անհայտ հայ հեղինակի ստեղծած երգ։ «Կռունկ»-ը ժողովրդականացել է, դարձել հայրենիքի կարոտի և հայրենասիրության խորհրդանիշ։ Բանաստեղծական բարձր արվեստով հորինված խոսքերը պահպանվել են XVII դ. ձեռագիր տաղարաններում։ Ազատ իմպրովիզացիոն շարադրանքով հավաք ձևում հոսող մեղեդին, որ ներկայացնում է հայ միջնադարյան աշխարհիկ տաղերի ժանրը (հավանաբար ծագում է Ակնա երգարվեստից), բազմաթիվ տարբերակներով գրառված է ժողովրդական կատարումից։ Բազմիցս մշակվել է ձայնի և դաշնամուրի (առաջիններից է Ն. Կլենովսկու մշակումը, կատարվել է Մոսկվայի I ազգագրական համերգում, 1893 թ.-ին, առավել տարածվածը և գեղարվեստականը Կոմիտասի մշակումն է, XIX դ. վերջ), երգչախմբի, ջութակի, թավջութակի համար։ Օգտագործվում է հայ հեղինակների սիմֆոնիկ երկերում և կինոերաժշտության մեջ։ «Կռունկ»-ի կատարումը հաճախ գնահատվում է որպես հայ երգի կատարողական վարպետության չափանիշ։ «Կռունկ»-ը թարգմանվել է եվրոպական լեզուներով, մեղեդին, որպես ժողովրդական արվեստի կատարյալ նմուշ, համաշխարհային ճանաչում է վայելում։
Հատուկ միջնակարգ կրթություն

Հատուկ միջնակարգ կրթություն, մասնագիտական կրթության ձև։ Պատրաստում է արտադրության ստորին օղակների անմիջական կազմակերպիչներ և ղեկավարներ, բարձրագույն որակավորում ունեցող մասնագետների օգնականներ, որոշակի որակավորում ունեցող աշխատանքի ինքնուրույն կատարողներ, որոնցից պահանջվում է ոչ միայն մասնագիտական կարողություն ու հմտություն, այլև համապատասխան տեսական պատրաստականություն։ Հատուկ միջնակարգ կրթության մի շարք մասնագիտությունների համար (բալետի, կրկեսի դերասաններ և այլն) պրոֆեսիոնալ պատրաստականության բարձրագույն աստիճանն է։ Հատուկ միջնակարգ կրթություն որպես մասնագիտական և ընդհանուր կրթության ինքնուրույն աստիճան, ձևավորվել է XX դ. 1-ին կեսին, չնայած առանձին հատուկ միջնակարգ ուսումնական հաստատություններ (տեխնիկական, բժշկական, մանկավարժական, արվեստի և այլն) երևան են եկել դեռևս XVIII դ. սկզբին։  
Հատուկ միջնակարգ կրթության համակարգի ուսումնական հաստատությունների հիմնական տիպերը տեխնիկումները և ուսումնարաններն են։ Յուրաքանչյուր մասնագիտության համար սահմանված է ուսումնական դիսցիպլինների որոշակի ամբողջություն և ծավալ, որոնց զուգակցումը ուսումնական և արտադրական պրակտիկային, սովորողներին զինում է գիտելիքներով, կարողություններով և հմտություններով։ Ուսումնական առարկաները բաժանվում են երեք ցիկլի, հանրակրթական, ընդհանուր տեխնիկական և մասնագիտական։ Հատուկ միջնակարգ կրթությունն ունի երեք բաժին, ցերեկային, երեկոյան և հեռակա։ Ուսումնական տևողությունը ցերեկայինում 8-ամյա դպրոցն ավարտածների համար 3—4 տարի է, միջնակարգ դպրոցն ավարտածների համար՝ 2—3 տարի (երեկոյան և հեռակա բաժիններում ուսման տևողությունը մեկ տարով ավելի է)։ Մի շարք բուհերին կից կազմակերպված են հատուկ միջնակարգ ուսումնական հաստատությունների դասատուների որակավորման բարձրացման ֆակուլտետներ (ուսման տևողությունը 4 ամիս)։
Կերպամ Յու

Կերպամ Յու (ռուս.՝ Керпам-Ю), գետ Ռուսաստանում, հոսում Արխանգելսկի մարզում։ Գետաբերանը տեղակայված է Սուբաս գետի ձախ ափին՝ 10 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000044176
Հիդրոլոգիական ուսումնասիրությունների կոդը - 103004417
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ունտերմայտինգեն

Ունտերմայտինգեն (իտալերեն՝ Untermeitingen), կոմունա Գերմանիայում, գտնվում է Բավարիա երկրամասում։ Գտնվում է Շվաբիա վարչական կենտրոնում։ Աուգսբուրգ շրջանում։
Բնակչությունը կազմում է 6482 մարդ (31 դեկտեմբեր 2010 թվական)։ Տարածքը կազմում է 15,58 կմ²։ Պաշտոնական կոդ 09 7 72 209։


== Ծանոթագրություններ ==
Կործանողը

«Կործանողը» (անգլ.՝ Demolition Man), ռեժիսոր Մարկո Բրամբիլայի ֆիլմերից, որի գլխավոր դերերը մարմնավորում են Սիլվեսթր Ստալոնեն, Ուեսլի Սնայփսը, Սանդրա Բուլոկը, Նայջել Հոտորնը, Բենջամին Բրեթը, Բոբ Գանթոնը, Գլեն Շեդիքսը, Դենիս Լիրին, Գրանդ Լ. Բուշը, Փոթ Սկիփերը։


== Սյուժե ==
2032 թվականին կրիո-բանտից 35 տարվա սառեցումից հետո վերակենդանանում է ամենավտանգավոր հանցագործներից մեկը՝ Սայմոն Ուեսթը և նա որոշում է մի հարվածով ամեն տեսակ բռնություններից ազատ Լոս Անջելեսը վերցնել իր բռի մեջ։ Ներկայիս քաղաքակրթությունը չկարողանալով այլևս համակերպվել Ֆենիքսի արարքների հետ, կառավարության որոշումով ման են գալիս 90-ականների ոստիկանների, ով Ֆենիքսի ժամանակակիցն է։ Դրա համար նրանք վերակենդանացնում են կրիո-բանտում գտնվող ոստիկանության սերժանտ Ջոն Սպարտանին, որին ոչ արդարացի կերպով բանտ են գցել Ֆենիքսի հետ հերթական պայքարից հետո։


== Դերերում ==


== Ծանոթագրություններ ==


== Արտաքին հղումներ ==
Կործանողը(անգլ.) ֆիլմը Internet Movie Database կայքում
«Կործանողը»(ռուս.) ֆիլմը ԿինոՊոիսկ կայքում։
Ցինկի օքսիդ

Ցինկի օքսիդ, 
  
    
      
        Z
        n
        O
      
    
    {\displaystyle ZnO}
  , ցինկի և թթվածնի միացությունը։ Ջրում չլուծվող, անգույն բյուրեղներ են, խտությունը՝ 5700 կգ/մ³։ Տաքացնելիս (1800 °C) սուբլիմվում է և նստում մետաքսաթել հիշեցնող բյուրեղների ձևով («ալքիմիական մետաքս»)։ Քիմիապես կայուն է։ Ամֆոտեր է, լուծվում է թթուներում և ալկալիներում։ Բնության մեջ հանդիպում է ցինկիտ միներալի ձևով։ Ստանում են ցինկի գոլորշիները օդում այրելով։ Օգտագործվում է որպես վուլկանիզատոր, վուլկանացման ակտիվատոր, կատալիզատոր և սպիտակ պիգմենտ, բժշկության մեջ, կոսմետիկայում։
Աբաբկովո (գյուղ, Պավլովսկի շրջան)

Աբաբկովո (ռուս.՝ Абабково), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քեսաման (Գետաբեկի շրջան)

Քեսաման, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Խանլարի շրջանում։


== Բնակչություն ==
1907-1908 թվականներին գյուղն ունեցել է 326 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Չամուռ

Չամուռ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Տրիխինալասկոպիա

Տրիխինալասկոպիա, մսեղիքի հետազոտման եղանակ, որի նպատակն է հայտնաբերել տրիխինեչոզի հարուցիչների թրթուրներ։ Պարտադիր հետազոտվում է ընտանի և վայրի խոզերի, արջերի և այլ ամենակեր ու մսակեր կենդանիների մսեղիքը։ Մկանանմուշը վերցնում են մկանների շլային մասերից (ոսկրերի ամրաց ման տեղերից)։ Ցուրաքանչյուր մսեղիքից վերցնում են 2 նմուշ 60-ական գ., դրանք մկրատով կտրատում 12 մասի (յուրաքանչյուրը վարսակի հատիկի մեծության), շարքով դասավորում կոմպրեսորիումի (սարք) երկու ապակիների միջև, սեղմում մկանները և նայում տրիխինելասկոպի կամ մանրադիտակի փոքր (40-50 անգամ) խոշորացումով։ Վարակված կենդանիների մկանների կտրվածքներում տրիխինելաների թրթուրները սովորաբար հայտնաբերվում են պատիճավորված վիճակում։ Հաճախ թրթուրները գտնվում են կրակալված պատիճներում։ Դրանք լուծելու համար կտրվածքները 1-2 ժամով տեղավորում են 10%-անոց աղաթթվի լուծույթում, իսկ այնուհետև հետազոտում գլիցերինի կաթիլների մեջ։ Նմուշում նույնիսկ մեկ տրիխինելա հայտնաբերելու դեպքում մսեղիքն ուտիլացվում է կամ դրանից պատրաստում են մսալյուր։ Կաշին օգտագործվում է առանց որևէ սահմանափակման։
Պիրոլիզ

Պիրոլիզ (հին հունարեն՝ πῦρ - կրակ, տաք և λύσις - կազմալուծվել, քայքայվել), բարձր ջերմաստիճաններում օրգանական միացությունների դեստրուկցիայով ուղեկցվող փոխարկումները։
Նեղ իմաստով՝ պիրոլիզ նավթային և բնական գազային հումքի բարձր ջերմաստիճանային փոխարկումներն են՝ մոլեկուլների ջերմային դեստրուկցիան, իզոմերումը, պոլիմերումը և այլն։ Պիրոլիզ նավթաքիմիական սինթեզի կարևոր արտադրական եղանակ է, որի հիմնական նպատակն է ստանալ պլաստմասսաների, սինթետիկ մանրաթելերի, կաուչուկի և այլ կարևոր նյութերի արտադրությանն անհրաժեշտ հումք՝ չհագեցած ածխաջրածիններով (էթիլեն, պրոպիլեն, բութադիեն և այլն) հարուստ գազեր։
Պիրոլիզի համար օգտագործում են բնական գազերը, նավթի թորման արդյունքները (գազային ածխաջրածիններից մինչև ծանր ֆրակցիաները), նավթը են։ Գազերից բացի պիրոլիզի հետևանքով ստացվում են նաև կողմնակի հեղուկ խեժեր, որոնց քանակությունը կախված է հումքի տեսակից, գազային հումքից ստացվում է մինչև 5%, իսկ բենզիններից՝ 20% խեժ։


== Հումք ==
Պիրոլիզի հումքը նախ նոսրացնում են գերտաքացված ջրային գոլորշիով, ապա ենթարկում պիրոլիզի խողովակավոր վառարաններում։ Վառարանից դուրս եկող տաք (750-850 °С) գազերն արագ սառեցնում են ջրով, ապա բարձր ճնշման գոլորշի արտադրող կաթսաներում և յուղային լվացման սարքերում, ուր կլանվում են մրի, կոքսի և խեժի մասնիկները։ Գազերը վերջնական սառեցումից հետո բաժանում են ջրից և ծանր ածխաջրածիններից։
Չհագեցած ածխաջրածիններն անջատում են գազաֆրակցիոն սարքերում։ Առաջացած խեժերը պարունակում են արոմատիկ և չհագեցած ածխաջրածիններ։ Պիրոլիզը ավելի շահավետ դարձնելու համար օգտագործում են կատալիզատորներ։ 1200 °C-ում գազային հումքի պիրոլիզի հիմնական արգասիքը ացիտիլենն է։ Նավթամթերքների և ածխաջրածնային այլ հումքերի բարձրջերմաստիճանային վերամշակումը, որն իրականացվում է շարժիչային վառելանյութեր ստանալու նպատակով, կոչվում է կրեկինգ։
Փալոնի

Փալոնի, գյուղ Արևմտյան Հայաստանում, Բիթլիսի վիլայեթի Խարզանի գավառակում։


== Պատմամշակութային կառույցներ ==
Գյուղում կար հին վանք և մի ավերակ բերդ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էլիզաբեթ Մուն

Էլիզաբեթ Մուն (անգլ.՝ Elizabeth Moon, մարտի 7, 1945(1945-03-07)[…], McAllen, Տեխաս), ամերիկացի գիտաֆանտաստիկ գրող։


== Կենսագրություն ==
Էլիզաբեթ Մունի իսկական անունը Սյուզն Էլիզաբեթ Նորիս 1։ Ծնվել և մեծացել է Տեխաս քաղաքում, որը գտնվում է Սան Անտոնիոից 250 մղոն հարավ և Մեքսիկայի հետ սահմանից 8 մղոն հեռավորության վրա։ Նրա ծնվելուց հետո ծնողներն ամուսնալուծվել են, իսկ Էլիզաբեթի դաստիարակությամբ զբաղվել է մայրը։ Էլիզաբեթն իր առաջին ստեղծագործությունը գրել է 6 տարեկանում․ այդ ստեղծագործության մեջ նա պատմում է իր շան մասին։
1968 թվականին Հյուստոնի Ռայսի համալսարանում պատմության բակալավրի աստիճան ստանալուց հետո Մունը ծառության է անցել ԱՄՆ ծովային հետևակի կորպուսում։ 1971 թվականին՝ պայմանագրի ժամկետը լրանալուց հետո Էլիզաբեթը ստացել է լեյտենանտի կոչում։
1969 թվականի ամուսնացել է Ռիչարդ Սլոան Մունի (Richard Sloan Moon) հետ, իսկ 1983 թվականին ծնվել է իրենց որդի Մայքլը։
Օստինում Տեխասի համալսարանում նա ստացել է կենսաբանության բակալավրի աստիճան, որից հետո զբաղվել է հետազոտական աշխատանքներով։


== Ստեղծագործություն ==
Որպես գրող Էլիզաբեթ Մունը ներկայացել է 1988 թվականին, երբ լույս է տեսել նրա «Sheep farmer's Daughter» վեպը, և դրա շարունակությունը՝ «Divided Allegiance»-ը։ 1989 թվականին լույս տեսավ վեպի երրորդ հատորը «Oath of Gold» վերնագրով։ Ընդհանուր առմամբ գրողը ունի երկու տասնյակ վեպ և պատմվածք։
Էլիզաբեթը մասնակցել է հեղինակային նախագծերի, որոնցից Իրետա (անգլերեն՝ Ireta) նախագծում Աննա Մակեֆրիի հետ համատեղ գրել է՝

«Սասինակ» (անգլերեն Sassinak, 1990)
«Զինվորների սերունդը» (անգլերեն Generation Warriors, 1991)
«Տիեզերական ծովահենները» (անգլերեն Planet Pirates, 1993) վեպերը։Նրա ամենահայտնի ստեղծագործական աշխատանքներից են Paksenarrion-ը, Vatta’s War-ը,  Esmay Suiza-ն և Serrano Legacy-ը։

«Gird» ստեղծագործական շարք
սերիա «The Legacy of Gird»
«Surrender None» (1990)
«Liar’s Oath» (1992)
սերիա «The Deed of Paksenarrion»․
«Sheep farmer's Daughter» վեպ (1988)
«Divided Allegiance» վեպ (1988)
«Oath of Gold» վեպ (1989)
«Those Who Walk in Darkness» (1990)
«Gifts» (2004)
«Serrano Legacy» ստեղծագործական շարք
սերիա «Heris Serrano».
«Hunting Party» վեպ (1993)
«Sporting Chance» վեպ (1994)
«Winning Colours» վեպ (1995)
սերիա «Esmay Suiza».
«Once a Hero» վեպ (1995)
«Rules of Engagement» վեպ (1998)
սերիա «Suiza and Serrano».
«Change of Command» վեպ (1999)
«Against the Odds» վեպ (2000)
«Vatta’s War» ստեղծագործական շարք
«Trading in Danger» վեպ (2003)
«Marque and Reprisal» վեպ (2004)
«Engaging the Enemy» վեպ (2006)
«Command Decision» վեպ (2007)
«Victory Conditions» վեպ (2008)


== Մրցանակներ ==
1989 թվականին ստացել է «Compton Crook» մրցանակը «Sheep farmers Daughter» (1988) վեպի համար։
2003 թվականին «Novel» մրցանակաբաշխությանը ստացել է «Небьюла» մրցանակը «The Speed of Dark» (2002) վեպի համար։
2007 թվականին մրցանակ է ստացել Ռոբերտ Հայնլայնի կողմից։


== Ծանոթագրություններ ==


== Արտաքին հղումներ ==
Պաշտոնական կայք Էլիզաբեթ Մուն.
Էլիզաբեթ Մուն  fantlab.ru կայքից
[1] Մաքսիմ Մաշկովի գրադարանում
Սախալին

Սախալին (ռուս.՝ Сахали́н), կղզի Ռուսաստանի հեռավոր արևելյան մասում, Օխոտի ծով և Ճապոնական ծովերի միջև։ Կուրիլյան կղզիների հետ միասին մտնում է Սախալինի մարզի մեջ։ Տարածքը՝ 76.400 կմ, բնակչությունը՝ 673.000 մարդ։ Կղզու մի մասը համարվում է վիճելի տարածք։
Ամենամեծ քաղաքը Յուժնո-Սախալինսկն է։


== Կլիմա ==
Սախալինի մթնոլորտի միջին ջերմաստիճանը միջին մուսսոնային է՝ (հունվարի միջին ջերմաստիճանը` հյուսիսից հարավ -6 ° С - 24 ° С, օգոստոսին՝ -19 °C- ից + 10 °C), ծովային երկարատև ու ձնառատ ձմեռներով և միջին ջերմությամբ ամռաներով։
Կղզու հյուսիսում միջին տարեկան ջերմաստիճանը (բազմամյա տվյալների համաձայն) կազմում է -1.5 °C, իսկ հարավ-արևելքում՝ մինչև + 5.0 °C:
 XXI դարի տեղումն երի և օդի ջերմաստիճանի տվյալներ (միջին ջերմաստիճաներ և  բացարձակ ծայրահեղություն. III.2001-IX.2011; միջին ցերեկային ժամերի ջերմաստիճան և տեղումների քանակը։ IV.2005-IX.2011):


=== Ներքին ջրեր ===

Սախալինի ամենամեծ գետերը։

Սախալինում հաշվում է շուրջ  16 120 լիճ, 1000կմ²  ընդհանուր մակերեսով։ Նրանք աղ չեն պարունակում։ Ամենամեծ լճերն են՝  Նևա լիճը-178 կմ² մակերեսով և Տունայչան՝ 174 կմ² մակերեսով։


== Ծանոթագրություններ ==
Սիգաձկներ

Սիգաձկներ (Coregonidae), սաղմոնակերպների ձկների ընտանիք։ Ընդգրկում է 3-4 ցեղի շուրջ 30 տեսակ։ Հայաստանում հայտնի է կլիմայավարժեցված 1 տեսակ՝ սիգը։ Թեփուկները համեմատաբար խոշոր են, արծաթափայլ, կողագծում՝ սովորաբար 110-ից քիչ։ Կողերի վրա պտերը բացակայում են։ Բերանը փոքրիկ է, ատամները՝ թերզարգացած։ Մեջքային լողակում ճառագայթների ընդհանուր թիվը չի անցնում 16-ից։ Ունեն ճարպային լողակ։
Գրյանիկովկա (գյուղ, Ժովտնևի գյուղական խորհուրդ)

Անվան այլ կիրառումների համար տե՛ս՝ ԳրյանիկովկաԳրյանիկովկա (ուկրաիներեն՝ Гряниківка), գյուղ Ուկրաինայի Խարկովի մարզի Դվուրեչենսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կյարի Պամյու Պամյու

Կյարի Պամյու Պամյու (ճապոներեն՝ きゃりーぱみゅぱみゅ, հունվարի 29, 1993(1993-01-29) կամ հունվարի 1, 1993(1993-01-01), Նասիտոկյո, Տոկիո, Ճապոնիա), ճապոնացի երգչուհի, բլոգեր, մոդել։ Իսկական անունը՝ Կիրիկո Տակեմուրա (ճապոներեն՝ 竹村 桐子)։ Նրա լուսանկարները կարելի է վերագրել ճապոնական «Կավայ» և «Դեկորա» ոճերին։ Նրա երգերը գրում է Յասուտակա Նակատան՝ Capsule էլեկտրոնային երաժշտական դուետից։
Կյարին հայտնի է դարձել շնորհիվ «PonPonPon» (2011) սինգլի։ Այս պահին նա ունի երեք լիարժեք ալբոմ «Pamyu Pamyu Revolution» (2012), «Nanda Collection» (2013) և «Pika Pika Fantajin» (2014)։


== Կենսագրություն ==
Սկզբում նա ստեղծում է մոդայի մասին բլոգ։ Այս հետաքրքրությունը նրա մոտ զարգանում է Հարադզյուկու ոճում դրսևորվող մոդելների հետ ամսագրերի համար աշխատելիս։ Հասնելով սկանդալային հայտության և դառնալով ճանաչված, որպես մոդել նա անգամ ստեղծում է արհեստական թարթիչների իր սեփական բրենդը։ Հետո Perfume խմբի պրոդյուսեր Յասուտակա Նակատայի և «%6 Doki Doki Fashion» բրենդի հիմնադիր Սեբասիան Մասուդի հետ սկսում է աշխատել իր մենակատարային երաժշտական նախագծերի վրա։ Նրա առաջին երգը՝ «Pon Pon Pon»-ը («Moshi Harajuku» մինի ալբոմից), որի համար MTV Iggy կայքի հավաստիացմամբ նկարահանվել է «սարսափ տեսահոլովակ», ցնցել է աշխարհը, և հենց այդ նույն վեբկայքի բառերով երգը «ոտքից գլուխ շրջել է ջեյ-փոփի աշխարհը»։ Նրա տեսահոլովակը դառնում է «վիռուսային»։


== Սկավառակագրություն ==


=== Սինգլեր ===


== Ալբոմներ ==


== Երաժշտական տեսահոլովակ ==


== Ծանոթագրություններ ==


== Արտաքին հղումներ ==
http://kyary.asobisystem.com Կյարի Պամյու Պամյու. պաշտոնական կայք
Կյարի Պամյու Պամյու  էջը Յություբ տեսահոսթինգում
Կյարի Պամյու Պամյուի պաշտոնական բլոգը Archived 2012-03-03 at the Wayback Machine.
Կյարի Պամյու Պամյուի էջը Warner Music Japan կայքում
Կյարի Պամյու Պամյուի պաշտոնական ալիքը Archived 2013-01-21 at the Wayback Machine. Nico Nico Douga կայքում
Կյարի Պամյու Պամյու Թվիթթերում
Օշտրա Լուկա

Անվան այլ կիրառումների համար տե՛ս՝ Օշտրա Լուկա (այլ կիրառումներ)Օշտրա Լուկա (սերբ.՝ Оштра Лука), գյուղ Բոսնիա և Հերցեգովինայում: Վարչականորեն գտնվում է Սերբական Հանրապետության Պրիեդոր շրջանում։ Համանուն համայնքի վարչկենտրոնը։


== Բնակչություն ==
Ըստ 2013 թվականի մարդահամարի տվյալների՝ գյուղի բնակչությունը կազմում է 817 մարդ:
Համայնքի բնակչության էթնիկական կազմը՝


== Ծանոթագրություններ ==
Բաքըրովասի

Բաքըրովասի, Պագըրովասը, դաշտ Լեռնային Կիլիկիայում, Սեյհան գետի հովտում։ Այստեղ հայտնաբերված են պղնձի պաշարներ։ Բաքըրովասի նշանակում է «պղնձահովիտ», ըստ Ղևոնդ Ալիշանի՝ «երկաթահովիտ»։


== Ծանոթագրություններ ==
Լուսինե Վանոյան

Վիքիպեդիայում կան հոդվածներ  Վանոյան ազգանունով այլ մարդկանց մասին:Լուսինե Վարդգեսի Վանոյան (1958, Թբիլիսի, Վրացական ԽՍՀ, ԽՍՀՄ), հայ բանաստեղծուհի։


== Կենսագրություն ==
Լուսինե Վանոյանը ծնվել է 1958 թվականին Թբիլիսիում։ Ավարտել է Թբիլիսիի թիվ 109 հայկական դպրոցը։ Վրաստանի «Վերնատուն» հայ գրողների միության վարչության անդամ է, եղել է պոեզիայի բաժնի վարիչը։ Տպագրվել է Վրաստանի հայատառ մամուլում։


== Երկեր ==
Հավատի ճամփա (բանաստեղծություններ), Թբիլիսի, Մերանի, 1994, 28 էջ։


=== Մամուլ ===
Ձոն Թումանյանին; Մտքեր, խորհրդածություններ; «Փորձել չփորձենք Արարչին երբեք...»: Կամուրջ, Թբիլիսի, Վրաստանի գրողների ստեղծագործական միություն, 2009, էջ 53-54։


== Ծանոթագրություններ ==
Ձայնի արագություն

Անվան այլ կիրառումների համար տե՛ս՝ Դիսպերսիա (այլ կիրառումներ)Ձայնի արագություն, փոքր ամպլիտուդ ունեցող առաձգական գրգռման փուլի տարածման արագությունը միջավայրում։ Արտաքին անփոփոխ պայմանների դեպքում ձայնի արագությունը տվյալ նյութում սովորաբար հաստատուն է և կախված չէ ալիքի հաճախականությունից և ամպլիտուդից։ Եթե ձայնի արագության հաճախականությունից կախված փոփոխվում է, տեղի ունի դիսպերսիայի երևույթը։ Ընդհանուր դեպքում ձայնի արագությունը որոշվում է միջավայրի սեղմելիությամբ և խտությամբ։


== Ձայնի արագությունը գազերում ==
Գազերում ձայնի արագությունն ավելի փոքր է, քան հեղուկներում և պինդ մարմիններում։ Ջերմաստիճանի և ճնշման մեծացմանը զուգընթաց գազերում ձայնի արագությունն աճում է, իսկ հեղուկներում, ընդհակառակը, նվազում։ Բացառություն է կազմում ջուրը, որի ջերմաստիճանը բարձրացնելիս ձայնի արագությունը մեծանում է և 74 °C-ում հասնում է առավելագույն արժեքին, իսկ ջերմաստիճանի հետագա բարձրացմանը զուգընթաց սկսում է նվազել։
Ծովերում ձայնի արագությունը կախված է ջրի ջերմաստիճանից, աղի քանակից և խորությունից, գազերի և հեղուկների խառնուրդներում՝ բաղադրիչների կոնցենտրացիայից։


== Պինդ մարմիններ ==
Պինդ մարմիններում ձայնի արագությունը տարբեր է երկայնական և լայնական ալիքների համար։ Ձային արագության չափումը կարևոր է նյութի տարբեր հատկությունների հետազոտման համար։
Կարևոր է ռելաքսացիոն դիսպերսիայի երևույթը բազմատոմանի գազերում, երբ մոլեկուլների համընթաց շարժման էներգիան (ձայնային ալիքի հաղորդած) փոխանցվում է ազատության ներքին աստիճաններին (տատանողական և պտտակաև շարժումներ)։ Այդ փոխանցումը կատարվում է 
  
    
      
        t
      
    
    {\displaystyle t}
   ռելաքսացիայի ժամանակամիջոցի ընթացքում։ Եթե ձայնային ալիքի պարբերությունը՝ 
  
    
      
        T
      
    
    {\displaystyle T}
  -ն, 
  
    
      
        t
      
    
    {\displaystyle t}
  -ից փոքր է, ապա պարբերության ընթացքում ազատության ներքին աստիճանները չեն հասցնում գրգռվել։ Իսկ եթե 
  
    
      
        T
        >>
        t
      
    
    {\displaystyle T>>t}
  , ապա ձայնային ալիքի էներգիան վերաբաշխվում է ազատության ներքին աստիճաններին, դրա հետևանքով hամընթաց շարժման էներգիան, ուստի և գազի առաձգականությունն ու ձայնի արագությունն ավելի փոքր են, քան մեծ հաճախականությունների (փոքր Т-ի) դեպքում։ Այսպիսով, հաճախականությունների որոշակի տիրույթում ձայնի արագությունը մեծանում է հաճախականության մեծացմամբ։ Ռելաքսացիոն Ձայնի Դիսպերսիա է առաջանում ոչ միայն գազերում, այլև հեղուկներում (մի քանի միլիոն հերց հաճախականության դեպքում), Էլեկտրոլիտների լուծույթներում, որոշ պինդ մարմիններում և այլն։ Ոչ ռելաքսացիոն բնույթի դիսպերսիայի պատճառ կարող են լինել միջավայրի ֆիզիկական հատկությունները՝ ջերմահաղորդականությունը, մածուցիկությունը։ Ձայնի դիսպերսիան կարող է պայմանավորված լինել նաև տարածման միջավայրի (մարմնի) սահմաններով (այսպես կոչված՝ «երկրաչափական» տիպի դիսպերսիա, օրինակ, ալիքների տարածումը ձողերում, թիթեղներում, ձայնային ալիքատարներում)։ Ձայնի դիսպերսիան հանգեցնում է տարածման ժամանակ իմպուլսի ձևի աղավաղման։
Էլեկտրամագնիսական կոնտակտոր

Էլեկտրամագնիսական կոնտակտոր, էլեկտրական ապարատ՝ հաստատուն և փոփոխական հոսանքի էլեկտրական ուժային շղթաների հաճախակի միացումների և անջատումների համար (մինչև 1500 փոխանջատում մեկ ժամում)։ Կիրառվում է էլեկտրական մեքենաների և ապարատների կառավարման համար, երբ հոսանքի ուժը չի գերազանցում 1 կԱ։
Էլեկտրամագնիսական կոնտակտորի հիմնական տարրերն են՝ գլխավոր կոնտակտները, աղեղմարիչ հարմարանքը և հաղորդակը (սովորաբար էլեկտրամագնիսական)։ Կարճ միացված ասինխրոն շարժիչների համար նախատեսված էլեկտրամագնիսական կոնտակտորները կոչվում են մագնիսական գործարկիչներ։
Կուրյաչյի Լոզի

Կուրյաչյի Լոզի (ուկրաիներեն՝ Курячі Лози), գյուղ Ուկրաինայի Նիկոլաևի մարզի Կրիվոե Օզերոյի շրջանում։ Հիմնադրվել է 1762 թվականին։
2001 թվականի տվյալներով Կուրյաչյի Լոզի գյուղում բնակվում էր 1 698 մարդ։ Բնակավայրը զբաղեցնում է 4001 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)